ตำรวจ ขอความร่วมมือผู้ประกอบการจำกัดจำนวนการจำหน่ายเครื่องดื่มแอลกอฮอล์ พร้อมย้ำการตั้งวงมั่วสุมดื่มในบ้านพักมีความผิด
ตำรวจ ขอความร่วมมือผู้ประกอบการจำกัดจำนวนการจำหน่ายเครื่องดื่มแอลกอฮอล์ พร้อมย้ำการตั้งวงมั่วสุมดื่มในบ้านพักมีความผิดพลตำรวจเอก สุวัฒน์ แจ้งยอดสุข รองผู้บัญชาการตำรวจแห่งชาติ เปิดเผยว่า ตั้งแต่วันที่ 3 พฤษภาคม 2563 ด่านคัดกรองโรคโควิด-19 ในพื้นที่กรุงเทพมหานคร จะยกเลิกทั้งหมด แต่จะปรับเจ้าหน้าที่ประจำด่าน เป็นชุดเคลื่อนที่เร็ว มีหน้าที่ออกตรวจตามประชาชนที่ถูกกักตัว 14 วัน  สุ่มตรวจสถานประกอบการ  ตรวจพื้นที่เสี่ยงมั่วสุมและปราบปรามอาชญากรรม ส่วนด่านเคอร์ฟิว ยังคงมีตามปกติ โดยกำลังชุดเคลื่อนที่เร็วในช่วงกลางวัน จะมาทำหน้าที่ด่านเคอร์ฟิวเพิ่มขึ้น เนื่องจาก มีการผ่อนผันจำหน่ายสุรา จึงเกรงว่าจะมีการทำผิดเพิ่มขึ้นด้วย พร้อมย้ำว่า ช่วงเวลาในการจำหน่ายเครื่องดื่มแอลกอฮอล์ ยังต้องเป็นไปตามกฎหมายกำหนด คือ ช่วง 11.00 น. – 14.00 น และช่วง 17.00 น. - 24.00 น. แต่เวลา 22.00 น. เป็นเวลาเคอร์ฟิว จึงให้จำหน่ายได้ถึง 22.00 น. เท่านั้น พร้อมขอความร่วมมือผู้ประกอบการให้จำกัดจำนวนจำหน่ายด้านพลตำรวจโท ดำรงศักดิ์ กิตติประภัสร์ ผู้ช่วยผู้บัญชาการตำรวจแห่งชาติ กล่าวเตือนว่า การมั่วสุมดื่มเครื่องดื่มแอลกอฮอล์ในบ้าน จะมีความผิด หรือเมาแล้วอาจฝ่าฝืนเคอร์ฟิว ตำรวจจะจับกุมดำเนินคดี โดยไม่ละเว้น